text: Kevad toob inimesed tänavaile. Seda mõistavad ka kõikvõimalike kampaaniate korraldajad, alates kaupmeestest ja riigiasutustest ning lõpetades parteidega. Kätte on jõudnud tulus aeg välireklaami tegijatele. Kui seksuaalsusse uputatud pesu-, ilutoodete ja viimasel ajal ka alkoholireklaami võib vaataja teleekraanil eirata, siis avalikus linnaruumis pole tal selle eest kuhugi pageda. Ta peab taluma reklaamikontorites koos tellijatega välja mõeldud õõnsaid, labaseid või tühiseid loosungeid. Seegi on müra, mitte ainult nüristav, vaid sageli ka solvav.